ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660025726

ขอความช่วยเหลือจัดส่งเจ้าหน้าที่เพื่อเจรจาเปิดทางเข้า-ออก บริเวณ หมู่บ้าน (ไม่มีชื่อหมู่บ้าน) อยู่ใกล้กับริมคลองลำผักชี ถนนสุวินทวงศ์ แขวงลำผักชี เขตหนองจอก กรุงเทพมหานคร จุดสังเกต หมู่บ้านอยู่หลังสถานีตำรวจนครบาลลำผักชี เนื่องจากเมื่อในอดีตที่ผ่านมา ประชาชนชนในหมู่บ้านจะใช้เส้นทาง บริเวณถนนริมคลองลำผักชี เพื่อเดินทางเข้า-ออกหมู่บ้าน ซึ่งการเดินทางเข้า-ออกจากหมู่บ้านจะผ่านโรงสีข้าวและเป็นพื้นที่ตาบอดไม่มีเจ้าของที่ดินบริเวณดังกล่าว ต่อมาเจ้าของโรงสีข้าว (ไม่ทราบชื่อ-นามสกุล) ได้เจรจาขอเส้นทาง บริเวณถนนริมคลองลำผักชีกับประชาชนในหมู่บ้านให้ใช้ถนนอีกเส้นทางเพื่อเข้า-ออกหมู่บ้านฯ ซึ่งเป็นถนนพื้นที่ของเจ้าของโรงสีข้าว หลังจากนั้นประชาชนในหมู่บ้านก็ได้ใช้ถนนเส้นทางถนนเข้า-ออกหมู่บ้านในพื้นที่ของเจ้าของโรงสีข้าวมาเป็นระยะเวลาหลายปี จนกระทั่งเมื่อเจ้าของโรงสีข้าวได้เสียชีวิตลง บุตรของเจ้าของโรงสีข้าวรับมรดกในถนนพื้นที่ดังกล่าวซึ่งบุตรของเจ้าของโรงงานได้แจ้งกับประชาชนในหมู่บ้านว่า จะปิดเส้นทางในการเข้า-ออกหมู่บ้านเพื่อจะเปลี่ยนจากโรงสีข้าวสร้างใหม่เป็นโกดังและปล่อยพื้นที่โกดังให้เช่า อีกทั้งบุตรของเจ้าของโรงสีข้าวแจ้งให้ประชาชนในหมู่บ้านเปลี่ยนเส้นทางในการเข้า-ออกหมู่บ้าน ไปใช้เส้นทางอื่นแทน หรือหากว่าประชาชนผู้ใดประสงค์จะใช้เส้นทางของเจ้าของโรงสีข้าว จะขอเก็บเงินค่าผ่านทางในการเข้า-ออกจากหมู่บ้านเดือนละ 1,000 บาท (หนึ่งพันบาทถ้วน) ต่อครัวเรือน ส่งผลให้ผู้ร้องและประชาชนในหมู่บ้านได้รับความเดือดร้อนเป็นอย่างมาก อีกทั้งผู้ร้องแจ้งว่าหากไม่มีเส้นทางในการเข้า-ออกหมู่บ้านที่เป็นของเจ้าของโรงสีข้าว ก็จะไม่มีทางเข้า-ออกอื่น ส่งผลได้รับความเดือดร้อนเป็นจำนวน 10 ครัวเรือน เบื้องต้นผู้ร้องได้แจ้งกับทางสำนักงานเขตหนองจอกแล้ว แต่เจ้าหน้าที่ (ไม่ทราบชื่อ-นามสกุล) แจ้งกับผู้ร้องว่า ไม่มีงบในการสร้างเส้นทางเข้า-ออกหมู่บ้านเส้นทางใหม่ให้ จึงประสงค์ให้หน่วยงานที่เกี่ยวข้องพิจารณาเจรจาเปิดเส้นทางในการเข้า-ออก บริเวณ หมู่บ้านอยู่ใกล้กับริมคลองลำผักชี เพื่อบรรเทาความเดือดร้อนผู้ร้องและประชาชนในหมู่บ้านต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata